Blaze7451/Wiki-th-20250601 huggingface dataset:
รายชื่อศาลเจ้าในจังหวัดภูเก็ต

รายชื่อศาลเจ้าในจังหวัดภูเก็ต

**เรียงตามปีก่อสร้าง**

**ก่อนปี 2400**
 ศาลเจ้าไล่ทู่เต้าโบ้เก้ง (กะทู้) (内杼斗母宮)- ศาลเจ้าฮกแชเก้ง (ชิดแชเนี่ยวม่า) (福星宮七星娘媽) - สร้างปี 2350- ศาลเจ้าเทียนเต๊กต๋อง（天德堂觀音廟）- ศาลเจ้าซัมส้านเทียนเฮวกึ๋งฮกจิวกงซอ (三山天后宮福州公所）- สร้างปี 2396- ศาลเจ้าฮกซานเก้ง (内杼福山宮本頭公)

**ระหว่างปี 2400 - 2450**
 ศาลเจ้าจุ้ยตุ่ยเต้าโบ้เก้ง (水碓斗母宮) - ก่อนปี 2450- ศาลเจ้าปุดจ้อ (จุ้ยตุ่ยเป๋งเอ๊กซานกวนอิมเบี้ยว) (水碓平陽山觀音廟) - ประมาณปี 2410 มาเป็นศาลเจ้าปุดจ้อ เดิมเป็นศาลเจ้าเต้กุนไม่ปรากฏปีสร้าง- ศาลเจ้าทงฮุนเก้ง（通雲宮）- สร้างปี 2410- ศาลเจ้าจีเหลียนเก้ง (กวนอูนาบอน) (嗒吹紫連宮關聖帝君廟)- ศาลเจ้าเต้กุ้นไต่เต่จี้เหล่งเก้ง (帝君大帝紫龍宮 )  - ศาลเจ้าเซ่งเต็กเบ๋ว (勝德廟) (ผ่อต้อก้ง) - สร้างปี 2433- ศาลเจ้าเฮียบเทียนเก้งกวนเต้กุน（สะปำ)（協天宮關帝君廟) - สร้างปี 2434- ศาลเจ้าซำก้ายก้อง (三界公宮三官大帝）(บางคู)- ศาลเจ้ากิมหุ้ยเตียนส่ามอ๋องฮู้(เชิงทะเล)（鎮霞金飛殿三王府）- สร้างปี 2444- ศาลเจ้าไฮหล่ำฮุยก้วนเค่งจิวกงซอ (ไหหล่ำ) (海南會館瓊州公所天后宮) - สร้างปี 2444- ศาลเจ้าบ่างเหลียงเต้าบู๊เก้ง (บางเหนียว) (網寮斗母宮) - สร้างปี 2447 - ศาลเจ้าหงอจินยินฮกเล้งเก้ง (ท่าเรือ) (吳眞閣福龍宮) - ศาลเจ้าต่องย่องสู (忠勇祠) (อั้งยี่)- ศาลเจ้าหงวนฮกเก้ง (内杼源福宮本頭公)- ศาลเจ้าทีกงตั๋ว (靝罡壇)- ศาลเจ้าฮกเซี้ยงเก้ง (福祥宮本頭公)- ศาลเจ้าเชเหล่งเก้ง (เจ่งอ๋อง) (青龍宮)- ศาลเจ้าหงวนฮกเก้ง (福元宮)- ศาลเจ้าท่องคาหย่องฮุนเก้ง (ไท้ซูทุ่งคา)（通卡肜雲宮太師廟）- สร้างปี 2435 - ศาลเจ้าแชเหล่งเก้งไถ้หงวนต๋อง (จ้ออ๋อง) (青龍宮太原堂祖王廟) - สร้างปี 2441- ศาลเจ้าเต่งก้องต๋อง (定光堂) (แสงธรรม) - สร้างปี 2434- ศาลเจ้าฮกหงวนกง （福元宮清水祖師廟）- ไม่ปรากฏปีสร้าง แต่เปลี่ยนเป็นหลังปัจจุบันเมื่อปี 2460- ศาลเจ้าฮุนจ่องอาม (雲從菴清水祖師廟) - สร้างปี 2449- ศาลเจ้าฮกแช่เก้งปุ่นเถ้าก๋ง（福星宮本頭公）

**ระหว่างปี 2451 - 2500**
 ศาลเจ้าฮุนซานเก้งลิ่มไท้ซู้（雲山宮林太師廟）- สร้างปี 2458- ศาลเจ้ากิ่วเหล่งต๋อง（九龍堂）สร้างปี 2460- ศาลเจ้ายกเค่เก้ง (玉溪宮清水祖師廟) - สร้างประมาณปี 2490- ศาลเจ้าโก้ยเส้งอ๋อง (ฮุนเอ๊กต๋องห่องซานซีกงเต๊กจุนอ๋อง)（汾陽堂鳳山寺廣澤尊王）- สร้างปี 2519- ศาลเจ้าส่ามก่องฮุนซานเก้งหลิมฮู้ไท่ซู (三廣雲山宮林府太師廟) - ก่อนปี 2462

**ระหว่างปี 2501 - ปัจจุบัน**
 ศาลเจ้าซำเซ้จูฮุด (三世祖佛) - สร้างปี 2544- ศาลเจ้ากิ้วเที้ยนเก้ง (九天宮) - สร้างปี 2538- ศาลเจ้าเจ่งภอถัง (清普洞潮州會館) - สร้างปี 2522- ศาลเจ้าซุ่ยบุ๋นต๋อง (瑞文堂) - สร้างปี 2522- ศาลเจ้าฮกเต๊กสือ（福德士) - สร้างปี 2547- ศาลเจ้าฮกอ๋องต๋อง โคกโตนด (福王堂) 2550- ศาลเจ้าฮกเซียนตั๋ว（福仙壇）- สร้างปี 2553- ศาลเจ้าบู้เส่งต๋อง บ้านเคียน (武聖堂) - สร้างปี 2555- ศาลเจ้าไม้ขาว ไห่เหยียนเก้ง (邁櫙海晏宮) สร้างปี 2554- ศาลเจ้าเฉ้งเหล๋งต๋อง (เมืองใหม่) สร้างปี 2554- ศาสเจ้าจ้อสู่ก้ง (นาคา)- ศาลเจ้าถี่กงตั๋ว (วัดเทพฯ)
จูดาส (เพลง)

จูดาส หรือ ยูดาส (Judas) เป็นเพลงบันทึกโดยศิลปินอเมริกา เลดีกากา เพลงยูดาสได้เปิดตัวทั้วโลกในวันที่ 15 เมษายน พ.ศ. 2554 แต่งและร้องโดยเลดีกากา เป็นเพลงที่พูดถึงผู้หญิงในความรักในอดีตและคนที่ทรยศพระเยซู จูดาสมีเสียงร้องคล้ายกับซิงเกิลก่อนหน้านี้เช่น"Poker face", "Love Game", "Bad Romance" และ "Alejandro" ทำนองการร้องก็คล้ายกับเพลงบอร์นดิสเวย์ซึ่งเนื้อหาในมิวสิกวิดีโอโดยนำเนื้อหาในพระคัมภีร์ไบเบิลมาแสดงในแบบของเธอ  ซึ่งกาก้าแสดงเป็นแมรี แม็กดาเลน และมี Norman Reedus แสดงเป็นยูดาส ซึ่งทำให้ผู้นับถือศาสนาคริสต์นิกายคาทอลิกไม่พอใจอย่างมากที่กาก้านำพระคัมภีร์มาหาผลประโยชน์ใส่ตัว และบอกว่าจะทำการยื่นฟ้องหลังจากมิวสิกวิดีโอยูดาสออก

**มิวสิกวิดีโอ**
มิวสิกวิดีโอของเพลงจูดาสได้ลงในเว็บไซต์ยูทูบ เมื่อวันที่ 3 พฤษภาคม 2554 โดยเนื้อหาในมิวสิกวิดีโอเป็นเรื่องราวของแมรี่ แม็กดาเลน จูดาส พระเยซู โดยได้รับแรงบันดารใจจากเรื่องราวในพระคัมภีย์ไบเบิ้ล โดยเล่าถึงการทรยศของจูดาส ที่ขายพระเยซูให้กับพวกทหาร โดยสถานที่ใช้ถ่ายทำมิวสิกวิดีโอคือ ยูนิเวอร์เซล สตูดิโอ ฮอลลีวูด

**รายชื่อเพลง**
Digital download
# "Judas" – 4:09
German CD single
# "Judas" – 4:10
# "Born This Way" (Twin Shadow Remix) – 4:19
Judas – The Remixes, Pt. 1
# "Judas" (Goldfrapp Remix) – 4:42
# "Judas" (Hurts Remix) – 3:57
# "Judas" (Mirrors Une Autre Monde – Nuit) – 6:14
# "Judas" (Guéna LG Club Remix) – 7:41
# "Judas" (John Dahlbäck Remix) – 6:01
# "Judas" (Chris Lake Remix) – 5:09
# "Judas" (R3HAB Remix) – 4:56
Bonus track singleefn|This song was initially made available for free for users of the American iTunes Store if they had purchased either version of Born This Way before May 29, 2011, via a code sent before June 2.|name=TGRemix
# "Judas" (Thomas Gold Remix) – 5:32
Judas – The Remixes Part 1
# "Judas" (Goldfrapp Remix) – 4:42
# "Judas" (Hurts Remix) – 3:56
# "Judas" (Mirrors Une Autre Monde – Nuit) – 6:14
# "Judas" (Guéna LG Club Remix) – 7:40
Judas – The Remixes Part 2
# "Judas" (Röyksopp's European Imbecile Mix) – 3:51
# "Judas" (John Dahlbäck Remix) – 6:00
# "Judas" (Chris Lake Remix) – 5:09
# "Judas" (R3HAB Remix) – 4:56
# "Judas" (Mirrors Une Autre Monde Mix – Jour) – 4:17

**ชาร์ต**

**ชาร์ตประจำสัปดาห์**

**ชาร์ตสิ้นปี**

**การรับรองและยอดขาย**

**ประวัติการวางจำหน่าย**

**อ้างอิง**

**อ้างอิง**

**แหล่งข้อมูลอื่น**
  Lady Gaga's 'Judas': What's the verdict? date=2013-10-22  ที่ซีเอ็นเอ็น-  A Line-by-Line Biblical Analysis of Lady Gaga's 'Judas' ที่นิวยอร์ก
หมวดหมู่:ซิงเกิลในปี พ.ศ. 2554
หมวดหมู่:เพลงของเลดีกากา
หมวดหมู่:ซิงเกิลอันดับ 1 ในบิลบอร์ดฮอตเพลงแดนซ์คลับ
ภูเขาไฟตาอัล

ภูเขาไฟตาอัล (Bulkang Taal, pron) เป็นแอ่งยุบปากปล่องขนาดใหญ่ที่มีทะเลสาบตาอัลในประเทศฟิลิปปินส์ ตั้งอยู่ในจังหวัดบาตังกัส ห่างจากกรุงมะนิลา 50 กิโลเมตร ภูเขาไฟนี้เป็นภูเขาไฟที่ยังคุกครุ่นนานที่สุดอันดับ 2 ของประเทศ โดยมีการปะทุในอดีตถึง 38 ครั้ง ทั้งหมดเกิดที่เกาะภูเขาไฟใกล้บริเวณตอนกลางของทะเลสาบตาอัล  เนื่องจากมีลักษณะเป็นแอ่งภูเขาไฟโผล่ขึ้นกลางทะเลสาบ บางครั้งจึงเรียกภูเขาไฟนี้ว่า "เกาะภูเขาไฟ" (Volcano Island) แอ่งยุบปากปล่องเกิดขึ้นในช่วงการปะทุยุคก่อนประวัติศาสตร์ระหว่าง 140,000 ถึง 5,380 ปีก่อนคริสต์ศักราช
เนื่องจากภูเขาไฟนี้ยังมีการปะทุอย่างรุนแรงอยู่เสมอ และมีผู้เสียชีวิตเป็นจำนวนมาก จึงถูกกำหนดเป็นสถานที่ห้ามประชาชนตั้งถิ่นฐาน การปะทุครั้งรุนแรงที่สุดเกิดขึ้นในปี ค.ศ. 1754 และ ค.ศ. 1911 มีผู้เสียชีวิต 1,335 คน  ภูเขาไฟนี้เกิดปะทุครั้งล่าสุดเมื่อวันที่ 12 มกราคม ค.ศ. 2020 (43 ปีหลังจากการปะทุครั้งก่อนหน้าซึ่งคือปี 1977) ส่งผลให้ขี้เถ้าตกลงใส่เมืองใกล้เคียงและทำให้ผู้คนล้มป่วยเป็นโรคระบบทางเดินหายใจเป็นจำนวนมาก

**ศัพทมูลวิทยา**
ในคริสต์ศตวรรษที่ 19 ภูเขาไฟตาอัลมีชื่อเรียกว่า Bombou หรือ Bombon
เทศบาลตาอัลและแม่น้ำ Taa-lan (ปัจจุบันมีชื่อว่าแม่น้ำปันซีปิต) ตั้งชื่อตามต้น Taa-lan ซึ่งเติบโตริมแม่น้ำ และยังเติบโตริมชายฝั่งทะเลสาบ Bombon (ปัจจุบันคือทะเลสาบตาอัล) 
ตาอัล เป็นศัพท์ตากาล็อกในสำเนียง Batangueño ที่หมายถึง จริง แท้ และบริสุทธิ์

**อ้างอิง**

**แหล่งข้อมูลอื่น**
 Taal Volcano-  df = dmy-all- df=dmy-all-  Taal Volcano Eruptions 1600–2010 จาก Google
หมวดหมู่:ภูเขาไฟในประเทศฟิลิปปินส์
หมวดหมู่:ภูเขาไฟที่ยังไม่ดับ
หมวดหมู่:แอ่งยุบปากปล่อง
พระมงคลสิทธิการ (พูล อตฺตรกฺโข)

==ประวัติ**
หลวงพ่อพูล อดีตเจ้าอาวาสวัดไผ่ล้อมเกิดในนามสกุล "ปิ่นทอง" เมื่อวันที่ 5 พฤศจิกายน พ.ศ. 2455 ในรัชกาลของพระบาทสมเด็จพระมงกุฎเกล้าเจ้าอยู่หัว เป็นบุตรคนที่ 6 ใน นายจู และนางนำเนียง ปิ่นทอง ท่านจบการศึกษาในระดับชั้นมัธยมศึกษาปีที่ 4 ที่โรงเรียนวัดห้วยจระเข้ นครปฐม เมื่อปี พ.ศ. 2471 จากนั้นได้ฝึกอ่านเขียนอักษรขอมและแพทย์แผนโบราณจาก "ปู่แย้ม ปิ่นทอง" ผู้ซึ่งมีศักดิ์เป็นปู่แท้ ๆ ของท่าน และได้รับการถ่ายทอดวิชา คาถาอาคมจาก หลวงพ่อจ้อย วัดบางช้างเหนือ หลวงพ่อแช่ม วัดตาก้อง หลวงปู่กลั่น หลวงพ่อเงิน วัดดอนยายหอม ในวัยหนุ่มหลวงพ่อพูลชอบฝึกและศึกษาวิชามวยไทยจนเป็นนักมวยฝีมือดีคนหนึ่ง จนมีอายุครบเกณฑ์ทหาร หลวงพ่อพูลได้ถูกเกณฑ์ไปสังกัดทหารม้า เป็นทหารรักษาพระองค์ที่สะพานมัฆวาน โดยต่อมาท่านได้รับยศเป็นนายสิบตรี

**อุปสมบท**
หลังจากท่านปลดประจำการ ท่านได้อุปสมบทเป็นพระภิกษุเมื่อเดือนพฤษภาคม พ.ศ. 2480 โดยมี พระครูอุตตการบดี (หลวงปู่สุข ปทฺวณฺโณ) เป็นพระอุปัชฌาย์ หลังท่านบวช ได้พำนักอยู่ที่วัดพระงาม ศึกษาเล่าเรียนจนสอบไล่ได้นักธรรมชั้นตรี เมื่อ พ.ศ. 2482ในระหว่างนี้เองท่านได้ให้ความสนใจศึกษาด้านการเจริญสมาธิจิตฝึกฝนวิปัสสนากรรมฐาน ตามคำสอนควบคู่กับการศึกษาวิชาอาคม ซึ่งได้รับมอบหมายจาก "ปู่แย้ม ปิ่นทอง" ที่วัดพระงามนี้ท่านจึงได้มีโอกาสได้ฝากตัวเป็นศิษย์ของ หลวงพ่อพร้อม วัดพระงาม พระเกจิที่ท่านเคราพมากที่สุดคือ หลวงพ่อเงิน วัดดอนยายหอม ได้รับคำแนะนำในการเจริญสมาธิภาวนา การเขียนอักขระเลขยันต์ ปลุกเสกวัตถุมงคล วิชาอาคมต่าง ๆ หลวงพ่อเงินเมตตาเป็นคนถ่ายทอดอย่างไม่ปิดบัง

**เป็นเจ้าอาวาส**
ต่อมาท่านได้ย้ายมาธุดงค์ที่ป่าเขาลำเนาไพรฝึกฝนสมาธิจิต และในปี พ.ศ. 2490 วัดไผ่ล้อมขาดเจ้าอาวาสในการปกครองเนื่องจากเจ้าอาวาสแต่ละรูปอยู่ปกครองวัดได้ไม่นานต้องลาสิกขาบทออกไป หลวงพ่อพูลจึงได้ย้ายมาจำพรรษาประจำอยู่ที่วัดไผ่ล้อม พร้อมกับทำการก่อสร้าง พัฒนาวัดเรื่อยตลอดเวลา

**มรณภาพ**
หลวงพ่อพูลมรณภาพในวันที่ 22 พฤษภาคม พ.ศ. 2548 สิริอายุได้ 92 ปี นับพรรษาได้ 67 พรรษา

**อ้างอิง**
หนังสือ 108 ศาลศักดิ์สิทธิ์- ประวัติหลวงพ่อพูล วัดไผ่ล้อมfix-attempted=yes - พระเครื่องหลวงพ่อพูล วัดไผ่ล้อม date=2011-08-09 - หลวงพ่อพูล วัดไผ่ล้อม date=2016-03-08 
หมวดหมู่:ภิกษุจากจังหวัดนครปฐม
หมวดหมู่:เจ้าอาวาสวัดในจังหวัดนครปฐม
หมวดหมู่:พระราชาคณะชั้นสามัญ
หมวดหมู่:ภิกษุชาวไทยที่มรณภาพแล้วศพไม่เน่าเปื่อย
เทิสเซินเดอร์โล

เทิสเซินเดอร์โล (Tessenderlo) เป็นเทศบาลทางตะวันตกที่สุดของมณฑลลิมเบิร์กในประเทศเบลเยียม มีประชากรประมาณ 18,000 คน ตั้งอยู่บริเวณรอยต่อระหว่างมณฑลลิมเบิร์ก, เฟลมิชบราบันต์ และแอนต์เวิร์ป โดยมีคลองอัลเบิร์ตและทางหลวงยุโรปสาย E313 (แอนต์เวิร์ป-ลีแยฌ) พาดผ่าน สำเนียงท้องถิ่นของเทิสเซินเดอร์โลไม่ได้เป็นสำเนียงลิมเบิร์กแต่เป็นสำเนียงบราบรานต์แทน

**การแบ่งเขตการปกครอง**
เทิสเซินเดอร์โลประกอบด้วยตัวเมืองและหมู่บ้านอีก 4 หมู่บ้าน ได้แก่ ฮูลส์ต, ชูต, เองสเบอร์เคน และเบิร์ก

**แหล่งข้อมูลอื่น**
  เว็บไซต์อย่างเป็นทางการของเทิสเซินเดอร์โล 

**อ้างอิง**
ทเสเซนเดอร์โล
มันเนอเกินปิส

มันเนอเกินปิส
มันเนอเกินปิส (Manneken Pis, lit|เด็กชายกำลังปัสสาวะ; บางครั้งเรียกเป็นภาษาฝรั่งเศสว่า เลอเปอตีฌูว์เลียง, ยูลียันน้อย) เป็นน้ำพุขนาดเล็กหล่อด้วยทองแดงเป็นรูปเด็กชายยืนเปลือยกายกำลังปัสสาวะใส่อ่าง มีความสูงประมาณ 61 เซนติเมตร ตั้งอยู่บริเวณทางแยกระหว่างถนนรูว์เดอเลตูฟว์/สโตฟสตราต (Rue de l'Étuve/Stoofstraat) กับถนนรูว์ดูว์แชน/ไอก์สตราต (Rue du Chêne/Eikstraat) ใจกลางกรุงบรัสเซลส์ รูปหล่อปัจจุบันออกแบบโดยเฌโรม ดูว์แกนัว ช่างหล่อชาวฝรั่งเศส-เฟลมิช ได้รับการนำมาติดตั้งราว ค.ศ. 1618 เป็นสถานที่ท่องเที่ยวสำคัญแห่งหนึ่งของประเทศเบลเยียม
มีตำนานเล่าว่า รูปปั้นนี้เดิมสร้างขึ้นในคริสต์ศตวรรษที่ 14 ด้วยหินแกะสลัก ในขณะนั้นบรัสเซลส์อยู่ท่ามกลางสงคราม และถูกฝ่ายตรงข้ามนำระเบิดมาวางไว้ที่กำแพงเมือง เด็กชายคนหนึ่งชื่อ ยูลียันสเกอ (Julianske) มาพบสายชนวนระเบิดกำลังติดไฟ จึงปัสสาวะรดเพื่อดับชนวนและป้องกันเมืองไว้ได้ ชาวเมืองจึงทำรูปแกะสลักนี้ไว้เพื่อระลึกถึงความกล้าหาญ ต่อมารูปสลักนี้ถูกขโมยสูญหายไปหลายครั้ง จึงถูกแทนที่รูปหล่อตัวปัจจุบัน ที่ออกแบบโดยเฌโรม ดูว์แกนัว ใน ค.ศ. 1618
ในปัจจุบัน เทศบาลนครบรัสเซลส์ได้จัดเทศกาลเฉลิมฉลองต่าง ๆ บางช่วงจะมีการจัดเครื่องแต่งกายพื้นเมืองต่าง ๆ สวมให้กับรูปปั้นนี้ รวมถึงเครื่องแต่งกายวัฒนธรรมร่วมสมัยอย่างเอลวิส เพรสลีย์ หรือมิกกี เมาส์ หรือแม้แต่เทศกาลของต่างชาติ เช่น ประเพณีสงกรานต์ของไทย โดยในช่วงเวลาปกติรูปปั้นนี้จะอยู่ในสภาพเปลือยกาย

**อ้างอิง**

**แหล่งข้อมูลอื่น**
  Brussels.be date=2013-05-22 , Official website with calendar of costume changes-  Manneken-Pis.tk date=2018-08-10 , Official web site of Manneken Pis of Geraardsbergen-  Ilotsacre.be, Manneken Pis: virtual visit, pictures and costumes-  VisitOnWeb.com, Manneken Pis in 360 degrees-  Westhoek.be, "Manneken Pis from Koksijde"
หมวดหมู่:สถานที่ท่องเที่ยวในประเทศเบลเยียม
มหาวิหารนักบุญเปโตรเดิม

ภาพวาดมหาวิหารนักบุญเปโตรเดิมสมัยคริสต์ศตวรรษที่ 19 โดยเชื่อกันว่าจะเป็นภาพมหาวิหารเมื่อราว ค.ศ. 1450
มหาวิหารนักบุญเปโตรเดิม เป็นสิ่งก่อสร้างซึ่งเคยตั้งอยู่ ณ จุดที่เป็นที่ตั้งของมหาวิหารนักบุญเปโตรหลังปัจจุบันในกรุงโรมตั้งแต่คริสต์ศตวรรษที่ 4 ถึง 16 การก่อสร้างมหาวิหาร ซึ่งตั้งอยู่เหนือเซอร์คัสเนโรในอดีต เริ่มต้นขึ้นระหว่างรัชสมัยของจักรพรรดิคอนสแตนตินที่ 1 ชื่อ "มหาวิหารนักบุญเปโตรเดิม" ถูกใช้สืบมานับตั้งแต่การก่อกร้างมหาวิหารปัจจุบันเพื่อแยกสิ่งก่อสร้างทั้งสองนี้

**ประวัติ**
การก่อสร้างเริ่มต้นขึ้นตามพระราชโองการของจักรพรรดิคอนแสตนตินที่ 1 แห่งจักรวรรดิโรมัน ระหว่าง ค.ศ. 326 และ 333 และใช้เวลาก่อสร้างราว 30 ปีจึงแล้วเสร็จ การออกแบบนั้นเป็นรูปแบบมหาวิหารตัวอย่าง ในอีกสิบสองศตวรรษต่อมา โบสถ์จะค่อย ๆ มีความสำคัญเพิ่มมากขึ้น และจะยิ่งกลายเป็นสถานที่สำหรับจาริกแสวงบุญในกรุงโรม 
พิธีสมณาภิเษกพระสันตปาปาเริ่มต้นกระทำที่นี่ และใน ค.ศ. 800 สถานที่แห่งนี้เป็นสถานที่ที่พระเจ้าชาร์เลอมาญประกอบพิธีราชาภิเษกเป็นจักรพรรดิโรมันอันศักดิ์สิทธิ์ ใน ค.ศ. 846 พวกซาราเซนปล้นและทำลายมหาวิหารดังกล่าว

อย่างไรก็ตาม โบสถ์กำลังค่อย ๆ พังทลายลงเมื่อถึงคริสต์ศตวรรษที่ 15 และการอภิปรายที่จะปฏิสังขรณ์บางส่วนของสิ่งก่อสร้างนั้นเริ่มต้นตั้งแต่สำนักพระสันตะปาปาได้ย้ายกลับมาจากอาวีญงปาปาซี สองคนที่เกี่ยวข้องในการปฏิสังขรณ์อาคาร ได้แก่ เลออน บัตติสตา อัลแบร์ตี และเบอร์นาร์โด รอสเซลลีโน ซึ่งการก่อสร้างนั้นดำเนินต่อไปเป็นระยะ ๆ จนกระทั่งเริ่มก่อสร้างมหาวิหารแห่งใหม่ ในตอนแรกสมเด็จพระสันตะปาปาจูเลียสที่ 2 มีพระประสงค์ที่จะอนุรักษ์อาคารมหาวิหารหลังเก่าไว้ แต่พระประสงค์ของพระองค์ได้เปลี่ยนไปเป็นการทำลายมหาวิหารหลังเก่าเสียและก่อสร้างอาคารหลังใหม่แทน มีหลายคนในเวลานั้นที่รู้สึกตกใจกับข้อเสนอดังกล่าว เนื่องจากตัวอาคารแสดงถึงความต่อเนื่องของสมเด็จพระสันตปาปาซึ่งสืบย้อนไปถึงนักบุญเปโตร ส่วนแท่นบูชาดั้งเดิมนั้นถูกเก็บรักษาไว้ในอาคารหลังใหม่ที่จะสร้างครอบมันไว้

**สุสานสมเด็จพระสันตปาปา**
นับตั้งแต่การตรึงกางเขนและการฝังศพนักบุญเปโตรเมื่อ ค.ศ. 64 จุดดังกล่าวเป็นที่คาดกันว่าจะเป็นตำแหน่งของนักบุญเปโตร ซึ่งมีแท่นบูชาเล็ก ๆ ตั้งอยู่ เมื่อศาสนสถานแห่งนี้เป็นที่เคารพนับถือมากยิ่งขึ้นเรื่อย ๆ ตัวโบสถ์ก็ได้มีการแต่งตั้งด้วยรูปปั้น ของประดับ และแชนเดอเลียร์อันประณีตเป็นจำนวนมาก ตลอดจนสุสานด้านข้างและแท่นบูชาก็ได้ถูกเพิ่มเติมอย่างต่อเนื่อง
สิ่งก่อสร้างหลังนี้เต็มไปด้วยสุสานและร่างของนักบุญและสมเด็จพระสันตปาปาทั้งหลาย โครงกระดูกยังคงถูกพบเรื่อยมาจนถึงเดือนกุมภาพันธ์ ค.ศ. 1544 ในตอนท้ายสุด การออกแบบของมหาวิหารหลังใหม่จึงพยายามที่จะอุทิศให้กับโครงกระดูกเหล่านี้ให้มากที่สุดเท่าที่จะทำได้

**อ้างอิง**

**แหล่งข้อมูลอื่น**
หมวดหมู่:นครรัฐวาติกัน
หมวดหมู่:อาสนวิหารในประเทศอิตาลี
หมวดหมู่:สิ่งก่อสร้างในคริสต์ศตวรรษที่ 4
เวียงคำ

เมืองเวียงคำ (ວຽງຄຳ) เป็นหนึ่งในห้าเมืองที่มีความกันดารของแขวงหลวงพระบางอยู่ห่างจากเทศบาลแขวงประมาณ 200 กิโลเมตรทางทิศเหนือ (ทางออกสู่แขวงหัวพัน เส้นทางหมายเลข 1) เป็นเมืองที่มีภูเขา มีทั้งหมด 69 หมู่บ้าน แบ่งเป็น 9 กลุ่มบ้านและ 1 บ้านใหญ่ มีประชากรทั้งหมด 29,031 คน เป็นหญิง 14,358 คน แยกตามเชื้อชาติเป็นชาวลาว 10.86% ชาวขมุ 79.17% ชาวม้ง 9.95 %มีแหล่งท่องเที่ยวที่ยังไม่ได้พัฒนาจำนวนมาก เช่น น้ำตกตาดค้อง สูงประมาณ 15 -20 เมตรและน้ำตกอื่นๆที่สวยงามอีก 3-4 แห่งอยู่ที่บ้านโพโฮน และตาดสมองที่บ้านน้ำลาว
เวียงคำ
วัดวิชุล

พระประธานในพระอุโบสถวัดวิชุล
วัดวิชุล เป็นวัดที่เก่าแก่ที่สุดของเมืองหลวงพระบาง สร้างขึ้นเมื่อ พ.ศ. 2058 ในรัชสมัยพระเจ้าวิชุลราชแห่งอาณาจักรล้านช้าง พอมาถึงปี พ.ศ. 2343 พวกโจรธงดำภายใต้การบังคับบัญชาของพวกฮ่อ ได้เข้ามาโจมตี จนวัดถูกทำลายไปส่วนหนึ่ง จนมาถึง พ.ศ. 2441 จึงมีการบูรณปฏิสังขรณ์ใหม่ ได้อัญเชิญพระบางมาประดิษฐานในวัดแห่งนี้
เอกลักษณ์ของวัดนี้เห็นได้จากประตูไม้ที่มีการแกะสลักอย่างสวยงาม และมีสถาปัตยกรรมแบบขอมที่ได้แบบมาจากปราสาทวัดภู แขวงจำปาศักดิ์ ในเขตลาวภาคใต้ ด้านในวัดมีพระพุทธรูปเก่าแก่ และศิลาจารึกรูปแบบต่างๆ มเหสีของพระเจ้าวิชุลราชได้ชักนำให้มีการสร้างพระธาตุขึ้นซึ่งต่างจากพระธาตุอื่นๆ เพราะเป็นรูปทรงกลมตัดครึ่ง มองเหมือนแตงโมจึงเรียกว่าพระธาตุหมากโม (ธาตุปทุม) ต่อมา พ.ศ. 2485 วัดนี้จึงได้เป็นพิพิธภัณฑ์สำหรับเก็บรักษาพระพุทธรูปและวัตถุโบราณจำนวนมาก
วิชุน
วัดเชียงทอง

บานประตูแกะสลักที่วัดเชียงทอง
วัดเชียงทอง (ວັດຊຽງທອງ วัดเซียงทอง) เป็นวัดหลวงประจำราชวงศ์ล้านช้าง ราชวงศ์หลวงพระบาง และราชวงศ์ลาว ตั้งอยู่ในนครหลวงพระบาง ประเทศลาว264 สร้างขึ้นราว พ.ศ. 2103 โดยสมเด็จพระไชยเชษฐาธิราช กษัตริย์ผู้ปกครองราชอาณาจักรล้านช้าง ตั้งอยู่ใกล้แม่น้ำโขง เป็นวัดที่มีสถาปัตยกรรมแบบล้านช้างตอนเหนือที่งดงามมาก จนได้รับการขนานนามว่าเป็น "อัญมณีของศิลปะล้านช้าง"

**ประวัติ**
ปี ค.ศ. 1499 ราชวงศ์มังรายแห่งอาณาจักรล้านนาเกิดว่างกษัตริย์ พระนางจิระประภามหาเทวีผู้เป็นพระอัครมเหสีในพระเมืองเกษเกล้า ได้ขึ้นครองราชย์เป็นกษัตริย์หญิงเพียง1ปี บ้านเมืองก็เกิดระส่ำระส่าย ถูกอาณาจักรรอบข้างรุกราน และในยุคที่บุเรงนองเป็นผู้ชนะ10ทิศ พระนางจิระประภาจึงเชื่อมสัมพันธ์กับอาณาจักรอยุธยา และอาณาจักรล้านช้างให้แน่นแฟ้น แต่พระองค์ครองราชย์ได้เพียง1ปีจึงสละราชบัลลังก์ และทูลเชิญพระไชยเชษฐาจากเมืองหลวงพระบางแห่งอาณาจักรล้านช้างลงมาปกครองแทน เนื่องจากพระนางยอดคำทิพย์พระอัครมเหสีในพระเจ้าโพธิสารราชแห่งอาณาจักรล้านช้าง หรือผู้เป็นแม่ของพระไชยเชษฐา พระราชธิดาของพระนางจิระประภา จึงเห็นว่าหลานชายของตนมีสายเลือดล้านนา จึงให้มาปกครองเชียงใหม่ แต่พระไชยเชษฐาปกครองได้เพียง1ปี พระราชบิดาเกิดสวรรคตกระทันหัน พระไชยเชษฐาจึงต้องกลับไปเถลิงราชสมบัติครองราชย์ล้านนา พระองค์จึงอัญเชิญพระแก้วมรกตกับพระพุทธสิหิงค์จากเชียงใหม่กลับไปหลวงพระบางด้วย หลังจากนั้นพระองค์ก็เริ่มสร้างวัดเชียงทองขึ้นในใจกลางกรุงหลวงพระบาง 
หลังจากนั้นเพียงไม่นาน ทั้งอาณาจักรล้านนา อาณาจักรล้านช้าง และอาณาจักรอยุธยา ต่างก็ตกเป็นเมืองขึ้นของหงสาวดี พระไชยเชษฐาทรงย้ายเมืองหลวงหนีลงไปสร้างนครหลวงเวียงจันทน์เป็นราชธานีแห่งใหม่ เมืองหลวงพระบางจึงปล่อยทิ้งร้างและหมดบทบาทลง พระแก้วมรกตถูกอัญเชิญลงมานครหลวงเวียงจันทน์ด้วย ส่วนพระพุทธสิหิงค์ทรงคืนให้กลับเชียงใหม่
ในปี ค.ศ.1707 อาณาจักรล้านช้างแตกเป็น 3 ฝ่าย คือ อาณาจักรล้านช้างหลวงพระบาง, อาณาจักรล้านช้างเวียงจันทน์, และอาณาจักรล้านช้างจำปาศักดิ์ เมืองหลวงพระบางจึงกลับมามีอำนาจอีกครั้ง ไม่ขึ้นตรงต่ออาณาจักรลาวเวียงจันทน์และจำปาศักดิ์ และได้มีการซ่อมแซมวัดเชียงทองเรื่อยมาทุกรัชกาล จึงเกิดลวดลายที่มีเอกลักษณ์ต่างจากนครเวียงจันทน์และจำปาศักดิ์ วัดเชียงทองจึงถึงถือเป็นวัดประจำราชวงศ์ลาวหลวงพระบาง และเป็นสุดยอดแห่งสถาปัตยกรรมลาวล้านช้าง มีลวดลายที่วิจิตรตระการตา

**สิมวัดเชียงทอง**
สิมวัดเชียงทอง หรือพระอุโบสถวัดเชียงทอง ได้รับอิทธิพลมาจากสถาปัตยกรรมล้านนา ในรัชกาลสมเด็จพระเจ้าไชยเชษฐาธิราชได้นำช่างหลวงไปจากเชียงใหม่ และได้ต้นแบบการสร้างมาจากวิหารวัดโลกโมฬีเชียงใหม่ราชอาณาจักรล้านนา สร้างด้วยการก่ออิฐถือปูน โดยสิ่งที่โดดเด่นคือหลังคาซ้อน 3 ตับ ซึ่งดัดอ่อนโค้งและลาดต่ำลงมามาก บนกลางสันหลังคามีการทำช่อฟ้าหรือ สัตตะบูริพัน อันเป็นการจำลองจักรวาลตามคติพุทธศาสนา หน้าบันแกะสลักเป็นรูปลายดอกตาเว็นหรือลายดวงอาทิตย์ สิมแห่งนี้ได้รับการบูรณะเมื่อ พ.ศ. 2471 บนผนังทั้งด้านนอกและด้านในประดับด้วยลายรดน้ำปิดทองบนพื้นสีดำ เรียกว่า "ลายฟอกคำ" ส่วนด้านหลังของสิมประดับด้วยภาพประดับกระจกสีเป็นภาพต้นทอง

**อ้างอิง**

**แหล่งข้อมูลอื่น**
 Wat Xieng Thong
เชียงทอง
รายพระนามคู่อภิเษกสมรสในพระมหากษัตริย์โปรตุเกส

ไฟล์:Rainha Amelia.jpg|thumb|เจ้าหญิงอเมลีแห่งออร์เลออง ทรงเป็นสมเด็จพระราชินีแห่งโปรตุเกสอย่างเป็นทางการพระองค์สุดท้าย
ในประวัติศาสตร์ของราชอาณาจักรโปรตุเกสมีสมเด็จพระราชินีนาถซึ่งดำรงเป็นพระประมุขของโปรตุเกส 2 พระองค์ คือ สมเด็จพระราชินีนาถมาเรียที่ 1 แห่งโปรตุเกสและสมเด็จพระราชินีนาถมาเรียที่ 2 แห่งโปรตุเกส(บางหลักฐานกล่าวว่า เจ้าหญิงเบียทริซแห่งโปรตุเกสได้ขึ้นครองราชสมบัติด้วยระยะเวลาอันสั้นในศตวรรษที่ 14 ซึ่งปัจจุบันยังเป็นที่ถกเถียง)
สตรีซึ่งเป็นคู่อภิเษกสมรสในพระมหากษัตริย์แห่งโปรตุเกสจะได้รับพระอิศริยยศ "สมเด็จพระราชินีแห่งโปรตุเกส" และสมเด็จพระราชินีบางพระองค์ได้รับพระอิศริยยศผู้สำเร็จราชการแผ่นดินแทนยวกษัตริย์ซึ่งยังทรงพระเยาว์และยามที่พระมหากษัตริย์ปฏิบัติภารกิจนอกประเทศ และยังมีคู่อภิเษกสมรสในสมเด็จพระราชินีนาถซึ่งได้ดำรงเป็นผู้ปกครองแผ่นดินร่วมกันด้วย

**เคานท์เตสแห่งโปรตุเกส**

**ประเทศโปรตุเกสที่ 2 (พ.ศ. 1636 - พ.ศ. 1682)**

**สมเด็จพระราชินีแห่งโปรตุเกส**

**ราชวงศ์เบอร์กันดี (พ.ศ. 1682 - พ.ศ. 1726)**

**ราชวงศ์อาวิซ (พ.ศ. 1928 - พ.ศ. 2038)**

**ราชวงศ์อาวิซ-เบจา (พ.ศ. 2038 - พ.ศ. 2123)**

**ราชวงศ์ฮับบูร์กสเปน-โปรตุเกส(พ.ศ. 2123 - พ.ศ. 2183)**

**ราชวงศ์บราแกนซา(พ.ศ. 2183 - พ.ศ. 2396)**

**ราชวงศ์บราแกนซา-แซ็กซ์-โคบูร์กและก็อตธา(พ.ศ. 2396 - พ.ศ. 2453)**

**ผู้อ้างสิทธิในพระอิศริยยศสมเด็จพระราชินีแห่งโปรตุเกส**

**ราชวงศ์บราแกนซา (พ.ศ. 2453 - ปัจจุบัน)**

**ดูเพิ่ม**
 รายพระนามพระมหากษัตริย์แห่งโปรตุเกส

**อ้างอิง**
 http://en.wikipedia.org/wiki/List_of_Portuguese_royal_consorts-  Portugal Chronology World History Database date=2006-02-15 -  History of Portugal: Primary documents
ป
ป
ร
ก
หมวดหมู่:คู่อภิเษกสมรสในพระมหากษัตริย์โปรตุเกส
ซูอิตะ

ซูอิตะ (Suita-shi) เป็นนครศูนย์กลางแห่งหนึ่งตั้งอยู่ทางทิศเหนือของจังหวัดโอซากะ ประเทศญี่ปุ่น ในปี พ.ศ. 2553 มีจำนวนประชากรประมาณ 355,198 คน และมีขนาดพื้นที่ทั้งสิ้น 36.11 ตารางกิโลเมตร
ซูอิตะก่อตั้งขึ้นเมื่อวันที่ 1 เมษายน พ.ศ. 2483 เคยได้รับเลือกเป็นสถานที่จัดงานเอ็กซ์โป ในปี พ.ศ. 2513 เป็นเมืองที่ตั้งของสโมสรฟุตบอลกัมบะโอซากะ และมหาวิทยาลัยโอซากะ

**แหล่งข้อมูลอื่น**
  เว็บไซต์ทางการ ja

หมวดหมู่:นครในจังหวัดโอซากะ
บริก

แผนที่กลุ่มประเทศ BRIC
ในทางเศรษฐศาสตร์ บริก (BRIC) เป็นตัวย่อที่หมายถึงสี่ประเทศ ได้แก่ บราซิล รัสเซีย อินเดีย และสาธารณรัฐประชาชนจีน ซึ่งมีระดับการพัฒนาทางเศรษฐกิจใกล้เคียงกัน อาจเรียกว่า "บริก" "กลุ่มประเทศบริกส์" "กลุ่มเศรษฐกิจบริก" หรือ "บิกโฟร์" (Big Four) ก็ได้
ตัวย่อนี้กำหนดขึ้นโดย Jim O'Neill ในบทความเมื่อ ค.ศ. 2001 มีหัวข้อว่า "Building Better Global Economic BRICs". 

**ผู้นำประเทศในบริก**
ไฟล์:Encontro entre Presidente Temer e Presidente eleito Bolsonaro 2 (cropped).jpg|บราซิลฌาอีร์ โบลโซนารู,ประธานาธิบดี
ไฟล์:Putin with flag of Russia.jpg|รัสเซียวลาดีมีร์ ปูติน,ประธานาธิบดี
ไฟล์:PM Modi Portrait(cropped).jpg|อินเดียนเรนทระ โมที,นายกรัฐมนตรี
ไฟล์:Xi Jinping 2016.jpg|จีนสี จิ้นผิง,ประธานาธิบดี

**ดูเพิ่ม**
 บริกส์

**อ้างอิง**

**Bibliography**
 Elder, Miriam, and Leahy, Joe, et al.,  Who's who: Bric leaders take their place at the top table, Financial Times, London, September 25, 2008- Firzli, M. Nicolas, “Forecasting the Future: The BRICs and the China Model”, JTW/ USAK Research Center, Mar 9 2011- Kateb, Alexandre, Les nouvelles puissances mondiales. Pourquoi les BRIC changent le monde" (The new global powers. Why the BRIC change the world) (in French), Paris : Ellipses, 2011, 272 p.  ISBN 978-2-7298-6473-6- O'Neill, Jim,  BRICs could point the way out of the Economic Mire, Financial Times, London, September 23, 2008, p. 28.- Mark Kobayashi-Hillary, 'Building a Future with BRICs: The Next Decade for Offshoring' (Nov 2007). ISBN 978-3-540-46453-2.- J. Vercueil, Les pays émergents. Brésil-Russie-Inde-Chine... Mutations économiques et nouveaux défis (Emerging Countries. Brazil - Russia - India - China... Economic Transformations and new Challenges) (in French), Paris : Bréal, 2010, 207 p. ISBN 978-2-7495-0957-0- Paulo Borba Casella, "BRIC : Brésil, Russie, Inde, Chine et Afrique du Sud - A l'heure d'un nouvel ordre juridique international, éd. A.Pedone, Paris, Sept. 2011, EAN ISBN :978-2-233-00626-4

**แหล่งข้อมูลอื่น**
 Russian President Putin planning to glue together the most powerful superpower coalition in the world date=2013-05-14 - Putin: The Father of BRIC date=2018-08-09 - Gorbachev, Not O'Neill, Deserves BRIC Credit
หมวดหมู่:บริกส์
สมาคมคนหนีโลก

สมาคมคนหนีโลก (N.H.K. ni Yōkoso) เป็นนวนิยายของญี่ปุ่นที่แต่งโดย ทะสึฮิโกะ ทะกิโมโตะ  วาดภาพประกอบโดย โยชิโตชิ อาเบะ  และตีพิมพ์ในญี่ปุ่นโดย คาโดคาว่า โชะเทง เมื่อ 28 มกราคม พ.ศ. 2545 เรื่องราวเล่าถึงหนุ่มวัย 22 ปี ที่ต้องเข้ามาร่วมโครงการที่จะทำให้หายจากการเป็นโรคฮิคิโคโมริ โดยคำชักชวนของหญิงสาวแปลกหน้าที่เคยเห็นเธอมาเดินแจกใบปลิวกับคุณป้าเพียงครั้งเดียวเท่านั้น จริงๆแล้วในญี่ปุ่น NHK นั้นเป็นชื่อของสถานีโทรทัศน์แห่งหนึ่ง แต่สำหรับในเรื่องนี้ NHK ย่อมาจากคำว่า Nihon Hikikomori Kyōkai (สมาคมคนหนีโลกแห่งญี่ปุ่น) ซึ่งตัวละครหลักของเรื่องเป็นผู้บัญญัติขึ้นมานั่นเอง

**เนื้อเรื่อง**
ในเรื่องสมาคมคนหนีโลกนั้น จะพูดถึงผู้ที่ใช้ชีวิตอยู่ภายในเมืองโตเกียว ที่มีบุคคลใช้ชีวิตมากมายหลายสไตล์ โดยที่เรื่องนี้มุ่งเน้นไปยังกลุ่มผู้คนที่ใช้ชีวิตแบบเก็บตัว , เป็นโอตาคุอนิเมะ และผู้ที่ใช้ชีวิตด้วยความหดหู่ และเปล่าเปลี่ยวเดียวดาย ซึ่งต่างเป็นบุคคลที่มีปัญหาชีวิตทั้งสิ้น 
ซาโต้ ทสึฮิโระ ชายหนุ่มผู้ที่ดรอปเรียนมหาวิทยาลัยมาถึง 4 ปีแล้ว และไม่มีงานทำ ด้วยความที่เขาเลือกที่จะใช้ชีวิตแบบเก็บตัว หรือ ฮิคิโคโมริ เพราะเขาคิดว่ามีองค์กรหนึ่งวางแผนที่จะทำให้เขาต้องเป็นพวกเก็บตัว ซึ่งเขาเรียกองค์กรนั้นว่า สมาคมคนหนีโลกแห่งญี่ปุ่น หรือ  (Nihon Hikikomori Kyōkai ) ซึ่งทำให้เขาเลือกที่จะเก็บตัวเพื่อให้วันๆหนึ่งผ่านพ้นไปโดยเร็ว และไม่ให้ถูกพวกองค์กรชั่วร้ายนั้นหลอก  แต่แล้วเขาก็ได้พบกับ นากาฮาระ มิซากิ หญิงสาวลึกลับที่อยากจะให้เขาออกจากเส้นทางเก็บตัว เธอนัดเขามาที่สวนสาธารณะ เพื่อมาทำสัญญาเข้าร่วมโครงการที่จะทำให้ายจากการเป็นโรคดังกล่าว และนั่นเป็นเหตุที่เขาต้องออกมาพบเธอทุกๆครั้ง และทำให้ชีวิตของเขาเปลี่ยนไป

**ตัวละครหลัก**
ซาโต้ ทสึฮิโระ (佐藤 達広 Satō Tatsuhiro )
ให้เสียงโดย: โคอิซึมิ ยูทากะ
นากาฮาระ มิซากิ (中原 岬 Nakahara Misaki)
ให้เสียงโดย: มากิโนะ ยุอิ
ยามาซากิ คาโอรุ (山崎 薫 Yamazaki Kaoru)
ให้เสียงโดย: ซาคางุจิ ไดสุเกะ
คาชิวะ ฮิโตมิ (柏 瞳  Kashiwa Hitomi)
ให้เสียงโดย: โคบายาชิ ซานาเอะ
โคบายาชิ เมกุมิ (小林 恵 Kobayashi Megumi)
ให้เสียงโดย: ฮายะมิซุ ริสะ

**แหล่งข้อมูลอื่น**
  เว็บไซด์ของคุณ ทสึฮิโกะ ทาเคะโมโตะfix-attempted=yes  -  เว็บไซด์หลักของอนิเมะ  date=2006-07-06  -  เว็บไซด์หลักของพูรุริน date=2016-09-18  - 6357
หมวดหมู่:นวนิยายญี่ปุ่น
หมวดหมู่:อนิเมะและมังงะที่สร้างจากนวนิยาย
หมวดหมู่:มังงะของสำนักพิมพ์คาโดกาวะโชเต็ง
จันจิรา จันทร์โฉม

ดร.​จันจิรา จันทร์โฉม ชื่อเล่น ลูกจัน (เกิดวันที่ 17 มกราคม พ.ศ. 2526) มิสไทยแลนด์ยูนิเวิร์สประจำปี 2545 เป็นตัวแทนประเทศไทยเข้าร่วมประกวดมิสยูนิเวิร์ส 2002 ที่ ปวยร์โตรีโก

**ละคร**
 2546 ฝนใต้- 2547 หลงทางรัก- 2548 ค้นรักสุดขอบฟ้า

**อ้างอิง**
http://mtu.ch7.com/hall-of-fame-profile.aspx?PostId=24230 date=2011-03-18 
หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:บุคคลจากคณะอุตสาหกรรมเกษตร มหาวิทยาลัยเกษตรศาสตร์
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์
หมวดหมู่:นิสิตเก่าบัณฑิตวิทยาลัย จุฬาลงกรณ์มหาวิทยาลัย
หมวดหมู่:นางงามไทย
หมวดหมู่:บุคคลจากอำเภอบางกระทุ่ม
วรินทร ผดุงวิถี

วรินทร ผดุงวิถี (อ้วนตาน) มิสไทยแลนด์ยูนิเวิร์สประจำปี 2544 และยังได้รับตำแหน่งขวัญใจช่างภาพสื่อมวลชน จากการประกวดมิสไทยแลนด์ยูนิเวิร์สประจำปี 2544 เป็นตัวแทนประเทศไทยเข้าร่วมประกวดนางงามจักรวาล 2001 ที่ปวยร์โตรีโก เธอยังเคยเข้าประกวดนางสาวไทยประจำปี 2541 และได้เป็นผู้ถือป้ายประเทศจอร์แดน ในพิธีการเปิดการแข่งขันกีฬาเอเชียนเกมส์ ครั้งที่ 13 กรุงเทพมหานคร เมื่อวันที่ 6 ธันวาคม พ.ศ. 2541

**ประวัติ**
ชื่อ-สกุล : วรินทร ผดุงวิถี
*ชื่อเล่น : อ้วน
*ส่วนสูง : 173 เซนติเมตร 
*น้ำหนัก : 55 กิโลกรัม 
*สัดส่วน : 32-25-36 
*การศึกษา : ปริญญาตรี วิทยาลัยนาฏศิลป์  และปริญญาโทคณะนิเทศศาสตร์ มหาวิทยาลัยธุรกิจบัณฑิตย์
*ปัจจุบัน : ดำเนินธุรกิจส่วนตัวกับสามีชาวต่างชาติ

**ผลงาน**
 ละคร นางสิบสอง ช่อง 7 (พ.ศ. 2543)- ละคร ดาวหลงฟ้า ภูผาสีเงิน (รับเชิญ) ช่อง 7 (พ.ศ. 2544)- ละคร เบญจา คีตา ความรัก ช่อง 7 (พ.ศ. 2546)

**อ้างอิง**
http://mtu.ch7.com/hall-of-fame-profile.aspx?PostId=24229 
หมวดหมู่:บุคคลจากกรุงเทพมหานคร
หมวดหมู่:นักแสดงหญิงชาวไทย
หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:นางงามไทย
กุลธิดา เย็นประเสริฐ

กุลธิดา เย็นประเสริฐ (เหน่ง) มิสไทยแลนด์ยูนิเวิร์สคนแรกของไทย ประจำปี 2543 และยังได้รับรางวัลสาวเจ้าเสน่ห์ จากการประกวดมิสไทยแลนด์ยูนิเวิร์ส ประจำปี 2543 อีก 1 รางวัล เป็นตัวแทนประเทศไทยเข้าร่วมประกวดนางงามจักรวาล 2000 ที่ประเทศไซปรัส และเคยผ่านการประกวดและได้รับรางวัลซุปเปอร์โมเดล จากรายการเลติ้ส คอนเนอร์ ช่อง 5 และเป็นทูตหัวใจไร้สาร ของสำนักงานป้องกันและปราบปรามยาเสพติด
กุลธิดา สำเร็จการศึกษาระดับปริญญาตรี จากคณะสถาปัตยกรรมศาสตร์ จุฬาลงกรณ์มหาวิทยาลัย

**การทำงาน**
กุลธิดา เคยทำงานเป็นสถาปนิกของบริษัทอิตาเลี่ยน-ไทย ต่อมาได้เข้าทำงานเป็นพนักงานต้อนรับ ประจำบริษัท การบินไทย จำกัด (มหาชน)

**ละคร**
 แคนลำโขง รับบท เวียงคำ (2549)

**อ้างอิง**
หมวดหมู่:สถาปนิกชาวไทย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:บุคคลจากกรุงเทพมหานคร‎‎
หมวดหมู่:นางงามไทย
แม่แบบ:เหตุการณ์ปัจจุบัน/2554 เมษายน 19

*ขวัญไทย ศิษย์หมอเส็ง แพ้น็อกยกที่ 9 ต่อ มูฮัมหมัด ราชมัน ผู้ท้าชิงชาวอินโดนีเซีย เสียแชมป์โลกในรุ่นมินิมั่มเวต สมาคมมวยโลก (WBA) ไปในการชกป้องกันตำแหน่งครั้งแรก ที่มหาวิทยาลัยกรุงเทพธนบุรี กรุงเทพมหานคร  (สยามสปอร์ต)
}
แอมะร็อก

แอมะร็อก (Amarok; /ˈæmərɒk/ มาจากคำว่า "Amaroq" ภาษาอินุตแปลว่า หมาป่า) เป็นสัตว์ในตำนานของชาวอินุต  ตำนานกล่าวว่าเป็นหมาป่าขนาดมหึมาที่คอยออกล่านายพรานแถบขั้วโลกเหนือที่ออกล่าสัตว์ตามลำพังในเวลากลางคืน  แอมะร็อกต่างจากหมาป่าธรรมดาที่ออกหากินเป็นฝูง โดยมันจะออกล่าเหยื่อตามลำพัง 

**อ้างอิง**
หมวดหมู่:สัตว์ในนิยาย
หมวดหมู่:สุนัข
แอมะร็อก (แก้ความกำกวม)

แอมะร็อก (Amarok; /ˈæmərɒk/ บางครั้งสะกด Amaroq)  เป็นหมาป่าในตำนานของชาวอินุต  อาจหมายถึง- โฟล์กสวาเกน แอมะร็อก รถกระบะผลิตโดยโฟล์กสวาเกน- แอมะร็อก (อัลบั้ม) ผลงานในปี 1990 ของไมค์ โอลด์ฟิลด์- แอมะร็อก (ซอฟต์แวร์)  ซอฟต์แวร์เสรีสำหรับเล่นไฟล์เสียงเพลง บนลีนุกซ์- ศิลปะการต่อสู้ของตุรกี
โซนโฮเฟิน

โซนโฮเฟิน (Zonhoven) เป็นเทศบาลตอนกลางของมณฑลลิมเบิร์กในประเทศเบลเยียม มีประชากรประมาณ 21,000 คน ตั้งอยู่ทางตอนเหนือของฮัสเซิลต์ และมีพื้นที่ติดต่อกับเฮิสเดิน-โซลเดอร์, เฮาต์ฮาเลิน-แฮ็ลค์เตอเริน และเคงก์ โซนโฮเฟินนับได้ว่าเป็นชุมชนและย่านธุรกิจชานเมืองของฮัสเซิลต์-เคงก์

**การแบ่งเขตการปกครอง**
โซนโฮเฟินประกอบด้วยตัวเมืองและหมู่บ้านอีก 3 หมู่บ้าน ได้แก่ เตอร์โมเลิน, ฮัลเฟอเวค และเตอร์โดงก์

**ความสัมพันธ์ระหว่างประเทศ**
โซนโฮเฟินเป็นเมืองพี่น้องกับอีก 1 เมือง คือ-  : เกนดาห์

**แหล่งข้อมูลอื่น**
 nl- Newssite nl
หมวดหมู่:เมืองในจังหวัดลิมบืร์ค (ประเทศเบลเยียม)
ระบบพิกัดกริดแบบยูทีเอ็ม

กริดยูทีเอ็ม
ระบบพิกัดกริดแบบยูทีเอ็ม (Universal Transverse Mercator - UTM) เป็นพิกัดภูมิศาสตร์ในลักษณะกริดระบุตำแหน่งของสิ่งบนผิวโลกในลักษณะระบบพิกัดคาร์ทีเซียน ซึ่งระบบนี้จะแตกต่างจากระบบดั้งเดิมที่ใช้ละติจูดและลองจิจูด ระบบกริดแบบยูทีเอ็มจะแบ่งส่วนออกเป็นทั้งหมด 60 โซน

**ลักษณะเฉพาะและตำแหน่งของพิกัด**
ลักษณะของพิกัดจะประกอบไปด้วยสามส่วนโดยส่วนแรกคือช่องกริด ส่วนสองและสามคือคู่ระยะตะวันออกและเหนือในหน่วยเมตร ตัวอย่างของพิกัดยูทีเอ็ม เช่น 47P 679815 1513661 แสดงตำแหน่งของสวนหลวง ร.9 (ซึ่งตรงกับละติจูดลองจิจูดที่ 13° 41′ 11.02″ N, 100° 39′ 45.58″ E) ระยะตะวันออกเป็นระยะจากเส้นเมอริเดียนศูนย์กลาง ในขณะที่ระยะเหนือวัดจากเส้นศูนย์สูตร (สำหรับซีกโลกเหนือ) ซึ่งพิกัด 0,0 ของระบบนี้คือจุดตัดของเส้นศูนย์สูตรและเส้นเมอริเดียนศูนย์กลาง

**ตำแหน่งในแต่ละทวีป**

**อ้างอิง**
หมวดหมู่:การทำแผนที่
หมวดหมู่:ภูมิมาตรศาสตร์
เขตอิทธิพล

ในสาขาความสัมพันธ์ระหว่างประเทศ เขตอิทธิพล (sphere of influence; SOI) หมายถึงพื้นที่หรือภูมิภาคซึ่งมีรัฐหรือองค์กรหนึ่ง ๆ มีอิทธิพลเหนือกว่าในด้านวัฒนธรรม เศรษฐกิจ การทหารหรือการเมือง
ขณะที่อาจมีการจัดตั้งพันธมิตรอย่างเป็นทางการหรือพันธกรณีในรูปสนธิสัญญาอื่น ๆ ระหว่างดินแดนที่แผ่อิทธิพลและดินแดนที่อยู่ภายใต้อิทธิพล การจัดการอย่างเป็นทางการในรูปแบบเขตอิทธิพลนี้ไม่จำเป็น และบ่อยครั้งที่อิทธิพลสามารถเป็นตัวอย่างของอำนาจอย่างอ่อน และเช่นเดียวกัน พันธมิตรอย่างเป็นทางการก็ไม่จำเป็นจะต้องหมายความว่าประเทศหนึ่งอยู่ในเขตอิทธิพลของอีกประเทศหนึ่งด้วย

ในกรณีสุดขั้ว ประเทศที่อยู่ใน "เขตอิทธิพล" ของอีกประเทศหนึ่งนั้นอาจเป็นรองรัฐนั้นและเป็นเสมือนกับรัฐบริวารหรืออาณานิคมในทางพฤตินัย ระบบเขตอิทธิพลซึ่งชาติทรงอำนาจเข้าแทรกแซงกิจการภายในของอีกประเทศหนึ่งนั้นยังคงมีสืบต่อมาจนถึงปัจจุบัน และบ่อยครั้งมักจะถูกวิเคราะห์ในรูปแบบของอภิมหาอำนาจ มหาอำนาจ และ/หรือรัฐระดับกลาง

ยกตัวอย่างเช่น ระหว่างช่วงที่รุ่งเรืองที่สุดของจักรวรรดิญี่ปุ่นในสงครามโลกครั้งที่สอง จักรวรดิญี่ปุ่นมีเขตอิทธิพลขนาดใหญ่มาก รัฐบาลญี่ปุ่นได้ปกครองดินแดนบางส่วนโดยตรงในกรณีของเกาหลี แมนจูเรีย เวียดนาม ไต้หวัน และบางส่วนของจีน ดังนั้น "วงไพบูลย์ร่วมแห่งมหาเอเชียบูรพา" จึงสามารถถูกวาดอย่างง่าย ๆ บนแผนที่มหาสมุทรแปซิฟิกเป็นวงขนาดใหญ่ล้อมรอบหมู่เกาะญี่ปุ่นและชาติเอเชียและแปซิฟิกที่อยู่ภายใต้การควบคุมนั่นเอง

บางครั้งหลายส่วนของประเทศอาจอยู่ภายใต้เขตอิทธิพลสองเขตที่แตกต่างกัน ในสมัยอาณานิคม อิหร่านและไทยมีสถานะเป็นรัฐกันชนตั้งอยู่ระหว่างจักรวรรดิของอังกฤษกับรัสเซียและอังกฤษกับฝรั่งเศสตามลำดับ ถูกแบ่งแยกระหว่างเขตอิทธิพลของรัฐจักรวรรดิ เช่นเดียวกัน ภายหลังสงครามโลกครั้งที่สอง เยอรมนีถูกแบ่งออกเป็นเขตยึดครองสี่ส่วน ซึ่งในภายหลังได้รวมตัวกันเป็นเยอรมนีตะวันตกกับเยอรมนีตะวันออก อดีตสมาชิกของนาโต และประเทศหลังเป็นสมาชิกของสนธิสัญญาวอร์ซอ
หมวดหมู่:รัฐศาสตร์
หมวดหมู่:ทฤษฎีความสัมพันธ์ระหว่างประเทศ
หมวดหมู่:สังคมวิทยา
หมวดหมู่:ภูมิรัฐศาสตร์
แม่แบบ:ตัดมา/doc

For outdenting a reply on a talk page when indention gets too deep.  Indenting on talk pages is done using a colon character (:) to produce tabs; this template produces a connector bar and initial text to indicate an outdent, based on the number of colons used in the previous indent.

**Usage**
To outdent posts, insert the number of colons that were used for indenting in the previous post, or use an integer value for that number. 
:::This is the previous post, indented 4 levels
start of a new post
displays as 
:::This is the previous post, indented 4 levels
start of a new post
:::::This is the previous post, indented 6 levels
start of a new post
displays as 
:::::This is the previous post, indented 6 levels
start of a new post
You can also have the template automatically add a linked tag, by adding any second parameter (its specific value is discarded):
:::::This is the previous post, indented 6 levels
start of a new post
displays as 
:::::This is the previous post, indented 6 levels
start of a new post
To not outdent all the way to the left margin, the outdent template itself can be indented using one or more colons:
:::::This is the previous post, indented 6 levels
:4start of a new post
displays as
:::::This is the previous post, indented 6 levels
5start of a new post
Do not use subst: with this template.
This template is contained in the CSS class "outdent-template".  Users who would prefer not to see the template can add the following line to their custom CSS (by default: Special:MyPage/monobook.css):


**See also**
 WP:INDENT- Outdent2- Undent
หมวดหมู่:แม่แบบเนมสเปซพูดคุย
อะฮะดะดะบุ๊กส์

เครื่องหมายการค้าของบริษัท
อะฮะดะดะบุ๊กส์ (Ahadada Books) เป็นสำนักพิมพ์หนังสือเล็ก ๆ ในกรุงโตเกียว ประเทศญี่ปุ่น และ โตรอนโต ประเทศแคนาดา ตีพิมพ์หนังสือประเภทบทร้อยแก้วและร้อยกรองสมัยนิยม ก่อตั้งเมื่อปี พ.ศ. 2541 โดย เจสซี่ กลาส กับผู้ช่วยของเขาคือ แดเนียล เซนเดคคิ มีนักเขียนอยู่ในสังกัด ได้แก่ อลัน ฮาลเซย์ , จีลาดีน มองค์ , อีลีน ทาบิออส เป็นต้น นอกจากนี้ อะฮะดะดะบุ๊กส์ยังตีพิมพ์หนังสือในภาษาต่าง ๆ ในเอเซีย โดยมีบริษัทสาขาในประเทศญี่ปุ่น 

**แหล่งข้อมูลอื่น**
  เว็บไซต์หลักของอะฮะดะดะบุ๊กส์
หมวดหมู่:สำนักพิมพ์ญี่ปุ่น
คาโดกาวะโชเต็ง

บริษัท คาโดกาวะ โชเต็ง มหาชนจำกัด  (株式会社角川書店) สำนักพิมพ์ยักษ์ใหญ่ของญี่ปุ่นอีกบริษัทหนึ่ง ตั้งอยู่ในกรุงโตเกียว คาโดคาวะ งานพิมพ์เป็นหนังสือประเภทคอมมิค และนิตยสารการ์ตูน อาทิเช่น นิวไทป์ เป็นต้น และเมื่อไม่นานมานี้ ได้ขยายงานเกี่ยวกับด้านมัลติมีเดีย (วิดีโอเกม) และ ภาพยนตร์ อีกด้วย (คาโดกาวะพิกเชอร์)

**นิตยสารการ์ตูน**
.hack//G.U.: The World
*Asuka
*CIEL
*Comp Ace
*Comptiq
*Gundam Ace
*Kerokero Ace
*Monthly Ace Next (discontinued)
*Newtype
*Shonen Ace
*The Sneaker
*Young Ace

**การ์ตูนรวมเล่ม**
.hack//Legend of the Twilight
*Angelic Layer
*กายเวอร์_อมนุษย์เกราะชีวะ
*Brain Powerd
*Chrono Crusade
*Cloverfield/Kishin (prequel to movie)
*Cowboy Bebop
**Cowboy Bebop: Shooting Star
*Dragon Half
*Hakkenden
*สึซึมิยะ ฮารุฮิ
*Highschool of the Dead
*Junjo Romantica: Pure Romance
*มิโกะ_คนทรงหุ่นเทวะ
*Kerberos Panzer Cop
*Lawful_Drug
*ลัคกี้ สตาร์
*Ludwig II
*Marionette Generation
*Martian Successor Nadesico
*Miyuki-chan in Wonderland
*Multiple Personality Detective Psycho
*Neon Genesis Evangelion
*Record of Lodoss War
*เคโรโระ ขบวนการอ๊บอ๊บป่วนโลก
*Shibuya Fifteen
*Shirahime-Syo: Snow Goddess Tales
*Slayers
*Sora no Otoshimono
*Strider Hiryu
*Tenchi Muyo!
*The One I Love
*The Vision of Escaflowne
*Tokumei Kakarichō Tadano Hitoshi
**Shin Tokumei Kakarichō Tadano Hitoshi
*Trinity Blood
*เอ็กซ์_พลังล้างโลก
*Yamada Taro Monogatari
*God eater summer wars

**วิดีโอเกม**
ผู้สร้าง
*Abarenbou Princess
*จอมขมังเวทย์ออร์เฟน
ผู้พัฒนา
*Record of Lodoss War
*Lunar: Silver Star Story Complete

**แหล่งข้อมูลอื่น**
  เว็บไซด์หลักของ สำนักพิมพ์คาโดคาวะ
หมวดหมู่:สำนักพิมพ์ญี่ปุ่น
โกวิท ภักดีภูมิ

พลตำรวจเอก โกวิท ภักดีภูมิ (สกุลเดิม ภู่พานิช) อดีตสมาชิกวุฒิสภา เกิดเมื่อวันที่ 30 มีนาคม พ.ศ. 2481 (บางข้อมูลว่าเป็นวันที่ 24 กรกฎาคม ปีเดียวกัน) ที่จังหวัดอ่างทอง จบการศึกษาระดับมัธยมศึกษา จาก โรงเรียนอัสสัมชัญศรีราชาและโรงเรียนพระนครวิทยาลัย, ระดับปริญญาตรีวิทยาศาสตรบัณฑิตจาก Heald College รัฐแคลิฟอร์เนีย สหรัฐอเมริกา, วิทยาลัยตำรวจ F.B.I. สหรัฐอเมริกา, สถาบันบัณฑิตพัฒนบริหารศาสตร์ (นิด้า), โรงเรียนสืบสวนสอบสวน กรมตำรวจ, วิทยาลัยกองทัพบก ชุดที่ 21 และวิทยาลัยป้องกันราชอาณาจักร รุ่นที่ 28 (วปอ.28)
รับราชการตำรวจ โดยเริ่มจาก สารวัตรศูนย์ควบคุมข่าวรถวิทยุ ประจำกองปราบปราม จนกระทั่งได้เลื่อนตำแหน่งเรื่อยมาจนถึงเป็นผู้ช่วยอธิบดีกรมตำรวจ ที่ปรึกษาอธิบดีกรมตำรวจ รองผู้บัญชาการสำนักงานตำรวจแห่งชาติด้านการปราบปรามยาเสพย์ติด  และที่ปรึกษาของสำนักงานตำรวจแห่งชาติ
ในทางการเมือง ได้รับเลือกตั้งเป็น ส.ว.ของจังหวัดอ่างทอง จากการเลือกตั้งเมื่อวันที่ 2 มีนาคม พ.ศ. 2551 และเคยมีข่าวคราวว่าได้มีชื่อเสนอเข้าชิงตำแหน่งประธานวุฒิสภาด้วย

นอกจากนี้ยังมีตำแหน่งทางสังคมและในแวดวงกีฬาของไทยหลายตำแหน่ง อาทิ เลขาธิการสมาคมแบดมินตันแห่งประเทศไทย, ประธานสภามวยแห่งเอเชีย (ABC), รองประธานสภามวยโลก (WBC) และเป็นผู้ดำเนินกิจการของสภามวยโลกในประเทศไทย สืบต่อจากนายสหสมภพ ศรีสมวงศ์  ที่ถึงแก่กรรมไปในปี พ.ศ. 2543 โดยมีตำแหน่งเป็นรองประธานสภามวยโลก (และเป็นรักษาการประธานสภามวยโลกในต้นปี พ.ศ. 2557 หลังจากโฆเซ ซูไลมัน ประธานสภามวยโลกชาวเม็กซิกันถึงแก่กรรมไป) และเป็นประธานกรรมการกลุ่มบริษัทสหชาติ เป็นต้น ชีวิตครอบครัวสมรสกับ นางดวงใจ ภักดีภูมิ (นามสกุลเดิม: สุวรรณมาศ) น้องสาวของผิวผ่อง รังสิตพล (นามสกุลเดิม :ณรงค์เดช)

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดอ่างทอง
หมวดหมู่:ตำรวจชาวไทย
หมวดหมู่:สมาชิกวุฒิสภาจังหวัดอ่างทอง
หมวดหมู่:โปรโมเตอร์มวยชาวไทย
หมวดหมู่:บุคคลจากโรงเรียนอัสสัมชัญศรีราชา
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ลัดดาแลนด์

ลัดดาแลนด์ เป็นสวนพฤกษศาสตร์ ผสมผสานกับลานแสดงศิลปวัฒนธรรมจังหวัดเชียงใหม่ ในราวปี พ.ศ. 2512 เป็นสถานที่ท่องเที่ยวที่มีชื่อเสียง ประกอบด้วย สวนสนุก การแสดงมหรสพต่างๆ ตั้งอยู่ริมถนนเลียบคลองชลประทาน ตำบลช้างเผือก อำเภอเมืองเชียงใหม่ จังหวัดเชียงใหม่ โดยมีเจ้าของ คือ พลตรีประดิษฐ์ พันธาภา และนางลัดดา พันธาภา
ปัจจุบันลัดดาแลนด์ มีสภาพเป็นป่ารกร้าง จนกลายเป็นแหล่งมั่วสุมของพวกติดยา กลุ่มวัยรุ่นที่ชอบลองของ ในจังหวัดเชียงใหม่ ตลอดจนเป็นที่สนใจของกลุ่มผู้ที่มีความเชื่อเรื่องผี และมักจะถูกกล่าวถึงในเรื่องความลี้ลับ เรื่องสยองขวัญ จนถูกนำเรื่องราวมาสร้างเป็นภาพยนตร์เรื่อง ลัดดาแลนด์ ออกฉายในปี พ.ศ. 2554

**อ้างอิง**
หมวดหมู่: สวนสนุกในประเทศไทยในอดีต
หมวดหมู่:อำเภอเมืองเชียงใหม่
เรสเซิลเมเนีย 2

เรสเซิลมาเนีย ครั้งที่ 2 จัดในวันที่ 7 เมษายน ค.ศ. 1986 ในสหรัฐอเมริกา โดยมีจำนวนผู้เข้าชมในสนามทั้งสิ้น 40,085 คน เป็นการจัดขึ้นครั้งที่ของ เรสเซิลมาเนีย และ เป็นรายการจัดขึ้นครั้งที่ 3 ของรายการเพย์-เพอร์-วิว โดยครั้งนี้เป็นปีเดียวที่มีการจัดในสนามถึง 3 แห่ง ในวันเดียวกัน คือ Nassau Coliseum อยู่ที่ Uniondale, New York , Rosemont Horizon อยู่ที่ Rosemont, Illinois และ L.A. Sports Arena อยู่ที่ Los Angeles, California

**เบื้องหลัง**
ก่อนหน้านี้ คิง คอง บันดี้ ได้มีเรื่องกับ ฮัลค์ โฮแกน ในการชิงแชมป์โลก WWF ทำให้ต้องเจอกันในคึกเรสเซิลเมเนีย ครั้งที่ 2

**การผลิต**
ก่อนเริ่มเปิดศึกเรสเซิลมาเนีย ครั้งที่ 2 จะมีการร้องเพลง American beautiful ซึ่งร้องโดย เรย์ ชาร์ลส์
*เรสเซิลมาเนีย ครั้งที่ 2 เป็นครั้งแรกและครั้งเดียวที่จัดขึ้นในวันจันทร์ 
*เรสเซิลมาเนีย ถูกจัดเป็นรายการ เพย์-เพอร์-วิว เป็นครั้งแรก

**ผลการปล้ำ / แมทช์การปล้ำ**

**ดูเพิ่ม**
เรสเซิลมาเนีย
*รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 The Official Website of WrestleMania 2 date=2008-07-24 - Recap and Analysis at DWS
หมวดหมู่:เรสเซิลเมเนีย
หมวดหมู่:มวยปล้ำอาชีพในปี พ.ศ. 2529
หมวดหมู่:มวยปล้ำในรัฐอิลลินอย
หมวดหมู่:มวยปล้ำในลอสแอนเจลิส (รัฐแคลิฟอร์เนีย)
แม่แบบ:เหตุการณ์ปัจจุบัน/2554 เมษายน 20

* เมื่อเวลา 09.05 น. สมเด็จพระเทพรัตนราชสุดาฯ สยามบรมราชกุมารี เสด็จฯ ไปทรงเปิดอาคารสถาบันคึกฤทธิ์ เนื่องในโอกาสฉลองครบรอบ 100 ปี วันคล้ายวันเกิด ศ.พล.ต. ม.ร.ว.คึกฤทธิ์ ปราโมช และเป็นการเฉลิมฉลองเนื่องในโอกาสที่ยูเนสโก มีมติประกาศยกย่องเชิดชูเกียรติ ม.ร.ว.คึกฤทธิ์ ปราโมช ให้เป็นบุคคลสำคัญของโลกด้านการศึกษา วัฒนธรรม สังคม ศาสตร์ และสื่อสารมวลชน   ข่าวสดออนไลน์
}
คนท้าใหญ่

คนท้าใหญ่ (จีนตัวเต็ม: 让子弹飞, จีนตัวย่อ: 让子弹飞, พินอิน: Ràng Zǐ Dàn Fēi, Let the Bullets Fly) ภาพยนตร์แอ๊คชั่นปนตลกสัญชาติจีนร่วมกับฮ่องกงออกฉายเมื่อปลายปี พ.ศ. 2553 ที่จีนและฮ่องกง นำแสดงโดย เจียง เหวิน, โจว เหวินฟะ, หลิว เจียหลิง, เก่อโยว ร่วมด้วยฮูจุน บทภาพยนตร์และกำกับการแสดงโดย เจียง เหวิน

**เรื่องย่อ**
ประเทศจีนใน ค.ศ. 1920 ในยุคขุนศึกเป็นใหญ่ หลังการปฏิวัติซินไฮ่ หม่าปังเต๋อ (เก่อโยว) พร้อมด้วยภริยา (หลิว เจียหลิง) และเสธ.ทัง กำลังเดินทางไปรับตำแหน่งเจ้าเมืองทางตอนใต้ของประเทศด้วยการซื้อตำแหน่ง แต่แล้วขบวนรถไฟก็ถูกดักปล้นจาก จางหม่าจื่อ (เจียง เหวิน) หัวหน้าขบวนการโจรที่แม่นปืน จางหม่าจื่อจับกุมตัว หม่าปังเต๋อ ไว้ ส่วนเสธ.ทังเสียชีวิตระหว่างถูกปล้น ในขบวนรถไฟไม่มีทรัพย์สินเงินทอง จางหม่าจื่อจึงคิดสวมรอยปลอมตัวเป็นหม่าปังเต๋อเจ้าเมืองคนใหม่แทน เพื่อไปหาเงินข้างหน้าและให้หม่าปังเต๋อ เป็นเสนาธิการ ทัง (ตามที่หม่าปังเต๋อโกหกเพื่อเอาตัวรอดระหว่างถูกปล้นยึดตำแหน่ง) ที่เมืองมีเจ้าพ่อผู้มีอิทธิพลที่ขูดรีดชาวบ้านอยู่ คือ หวงซื่อหลาง (โจว เหวินฟะ) ซึ่งหวงซื่อหลางเองก็ต้องการใช้เจ้าเมืองคนใหม่นี้เพื่อการค้าฝิ่น ขณะที่จางหมาจื่อเองก็จะหลอกใช้หวงซื่อหลางเองด้วยเช่นกัน การหักเหลี่ยมเฉือนมุมและการแย่งชิงความเป็นใหญ่กันของทั้ง 2 ฝ่ายจึงบังเกิดขึ้น โดยมีหม่าปังเต๋อเจ้าเมืองตัวจริงที่โดนลดตำแหน่งโดยตัวเองโดยไม่เจตนา เป็นบุคคลสำคัญคนหนึ่งแทรกอยู่ในเรื่องราวการเฉือนคมที่เข้มข้น

**เบื้องหลังและความสำเร็จ**
Let the Bullets Fly เป็นผลงานการแสดง การกำกับ และการเขียนบทเองของ เจียง เหวิน นักแสดงชาวจีนที่ประสบความสำเร็จจากภาพยนตร์ 2 เรื่องก่อนหน้านั้นที่เจ้าตัวเป็นผู้กำกับเอง คือ In the Heat of the Sun และ Devils on the Doorstep
ทุนในการสร้างภาพยนตร์เรื่องนี้สูงถึง 600 ล้านบาท ได้นักแสดงชื่อดังอย่าง โจว เหวินฟะ, หลิว เจียหลิง ร่วมด้วย ฮูจุน ในฐานะนักแสดงสมทบ โดยเป็นภาพยนตร์ในแบบแอ๊คชั่นแบบภาพยนตร์คาวบอยตะวันตก ผสมด้วยฉากการยิงปืนแบบบ้าระห่ำในแบบภาพยนตร์มาเฟียเจ้าพ่อฮ่องกงอย่าง เจ้าพ่อเซี่ยงไฮ้ หรือ โหดเลวดี ที่เคยสร้างชื่อให้แล้วกับ โจว เหวินฟะ ในอดีต ผสมด้วยมุขตลกแบบตลกร้ายแบบกวน ๆ ที่ชิงไหวชิงพริบไม่ได้เตรียมการในสถานการณ์แต่ละตอนตลอดทั้งเรื่อง
เมื่อเปิดฉายแล้ว ทำรายได้เป็นอันดับ 1 ทันทีในฮ่องกงและจีน และถือเป็นภาพยนตร์ที่ทำรายได้มากที่สุดตลอดกาลในจีนแผ่นดินใหญ่ โดยทำรายได้ได้ถึง 650 ล้านหยวน (3,250 ล้านบาท) เอาชนะภาพยนตร์ฮอลลีวู้ดฟอร์มใหญ่อย่าง Avatar ได้อีกต่างหาก
สำหรับในประเทศไทย นำเข้าฉายโดย สหมงคลฟิล์ม โดยกำหนดฉายไว้ที่ 13 มกราคม พ.ศ. 2554 แต่แล้วก็ได้เลื่อนไปเข้าฉายในช่วงเทศกาลตรุษจีนแทน แล้วก็เลื่อนอีก จนในที่สุดเข้าฉายในวันที่ 13 เมษายน ปีเดียวกัน ในช่วงเทศกาลสงกรานต์
ภาพยนตร์ได้รับเสียงวิจารณ์ไปในทางที่ดี โดยในเว็บไซต์ IMDb ให้คะแนนไปทั้งหมด 8 ดาวซึ่งนับว่าสูงมาก จากทั้งหมด 10 ดาว- รางวัล
** ภาพยนตร์ฮ่องกงยอดเยี่ยม ครั้งที่ 31
*** ออกแบบเครื่องแต่งกาย และแต่งหน้ายอดเยี่ยม: วิลเลียม จาง ซู่ผิง

**อ้างอิง**

**แหล่งข้อมูลอื่น**
  ข้อมูลและรายละเอียดภาพยนตร์จาก IMDb-  ตัวอย่างภาพยนตร์
หมวดหมู่:ภาพยนตร์โลดโผน
หมวดหมู่:ภาพยนตร์ตลก
หมวดหมู่:ภาพยนตร์จีน
หมวดหมู่:ภาพยนตร์ฮ่องกง
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ที่ออกฉายในปี พ.ศ. 2554
พระครูอาคมวิสุทธิ์ (คง สุวณฺโณ)

== ประวัติ**
พระครูอาคมวิสุทธิ์ (หลวงพ่อคง สุวัณโณ) ท่านมีนามเดิมว่า คง นามสกุล ฑีฆายุ  เกิดเมื่อวันที่ 20 กันยายน พ.ศ. 2445 ตรงกับปีที่ 34 ในพระบาทสมเด็จพระจุลจอมเกล้าเจ้าอยู่หัว รัชกาลที่ 5 โยมบิดาชื่อ นายส้อง โยมมารดาชื่อ นางโอง นามสกุล ฑีฆายุ ท่านเป็นบุตรคนหัวปี มีพี่น้องชายหญิงทั้งหมด 11 คน ครอบครัวประกอบอาชีพเกษตรกรรม
ท่านได้เกิดมาในแวดวงของผู้มีวิชาอาคมเป็นที่เลื่องลือ โดย ปู่ของท่าน คือ หลวงปู่วง ซึ่งเป็นพระผู้มีวิชาอาคมเป็นที่เลื่องลือในสมัยนั้น และตาของท่าน คือ หลวงคีรีเขตต์ รับราชการดูแลหัวเมืองตราด-จันทบุรี ผู้มีคาถาอาคมขลัง เป็นผู้มีวิชาทางคงกระพันเป็นเลิศ

**อุปสมบท**
หลวงพ่อคง อุปสมบทครั้งแรก พ.ศ. 2466 อายุได้ 21 ปี อุปสมบทครั้งที่ 2 ท่านอุปสมบทครั้งที่ 2 เมื่อวันที่ 5 มีนาคม พ.ศ. 2477 หลังจากที่พระบาทสมเด็จพระปกเกล้าเจ้าอยู่หัว รัชกาลที่ 7 ทรงสละราชสมบัติมาแล้ว 3 วันขณะมีอายุได้ 32 ปี ณ วัดชมพูราย จังหวัดตราด  โดยมีพระอุปัชฌาย์ชื่อ พระอธิการผูก วัดสลัก ได้ศึกษาธรรมะและวิชาอาคมขลัง อักขระเลขยันต์จากโยมตาชื่อ หลวงคีรีเขตุที่มีวิชาคงกระพันเป็นเลิศ ตลอดจนพระคณาจารย์ที่เก่งๆ ในสมัยนั้น   

**การศึกษา**
วัยเด็กเข้าเรียนชั้นประถมที่โรงเรียนวัดชมพูทราย จบชั้นประถมปีที่ 3 เมื่อ พ.ศ. 2462 และช่วยทางบ้านหาสมุนไพรของป่าออกมาขาย

**งานปกครอง**
 พ.ศ.2503 ได้รับแต่งตั้งเป็นเจ้าอาวาสวัดวังสรรพรส อ.ขลุง จ.จันทบุรี- พ.ศ.2513 รับตำแหน่งพระอธิการ - พ.ศ.2522 รับพระราชทานสมณศักดิ์เป็นพระครูสัญญาบัตร ชั้นโท ที่ " พระครูอาคมวิสุทธิ์ "

**อาพาธและมรณภาพ**
ในช่วงท้ายของชีวิตหลวงพ่อได้อาพาธเป็นไข้หวัดใหญ่ และปอดบวม มีโรคแทรกซ้อน เมื่อวันที่ 11 กันยายน พ.ศ. 2532 ลูกศิษย์ได้ส่งหลวงพ่อคง ไปรักษาที่โรงพยาบาลตากสิน จันทบุรี จนพอทุเลา ท่านก็ได้ขอกลับมาที่วัดวังสรรรส และต่อมาอีกไม่กี่วันท่านก็ได้จากพวกเราไปอย่างสงบ ณ วัดวังสรรพรส ในวันที่ 25 กันยายน พ.ศ. 2532 เวลา 10.15 น. รวมสิริอายุได้ 87 ปี 5 วัน นับพรรษาที่ 55

**อ้างอิง**
 หนังสือสุดยอดพระคณาจารยทั้งหมด 180 พระองค์

**แหล่งข้อมูลอื่นๆ**
  วัตถุมงคลชื่อดังfix-attempted=yes -  หนังสือชีวประวัติ หลวงพ่อคง
หมวดหมู่:เจ้าอาวาส
อาคมวิสุทธิ์
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุชาวไทยที่มรณภาพแล้วศพไม่เน่าเปื่อย
แม่แบบ:กล่องข้อมูล ฆาตกรต่อเนื่อง/doc

==Microformat**
ar:قالب:قاتل
en:Template:Infobox murderer
id:Templat:Infobox murderer
ja:Template:Infobox Serial Killer
ko:틀:연쇄 살인자 정보
vi:Template:Infobox Serial Killer
ฮิงาชิโอซากะ

ฮิงาชิโอซากะ (โอซากะตะวันออก) เป็นนครในจังหวัดโอซากะ ประเทศญี่ปุ่น ตั้งอยู่ทางทิศตะวันออกของนครโอซากะ มีขนาดพื้นที่ทั้งสิ้น 61.81 ตารางกิโลเมตร ในปี 2022 มีจำนวนประชากรประมาณ 489,303 คน

**แหล่งข้อมูลอื่น**
 Higashiōsaka, Osaka-  เว็บไซต์ทางการ date=2003-10-05  ja-  ศูนย์ข้อมูลนานาชาติ date=2008-03-17  en
หมวดหมู่:นครในจังหวัดโอซากะ
ทิลเดอะเวิลด์เอนส์

"ทิลเดอะเวิลด์เอนส์" (Till the World Ends) ต้นสังกัดของริทนีย์ ได้ปล่อยซิงเกิลออกมาเป็นซิงเกิลที่ 2 แต่ซิงเกิลนี้ ในวันที่ 4 กุมภาพันธ์ พ.ศ. 2554 ไม่แรงเท่าซิงเกิลที่ 1 ที่ทำได้ติดชาร์ตในบิลบอร์ดในวันแรกที่ปล่อยเพลง ซิงเกิลนี้เลยตกไปอยู่อันดับที่ 2 ในวันแรก และต่อมา ก็ตกลงไปอยู่ในอันดับที่ 20 เนื่องจากสภาพ มิวสิกวิดีโอ ซิงเกิลก่อนที่เธอทำให้ชาวแฟนๆผิดหวัง แล้วนำเธอไปเปรียบเทียบกับ เลดี้ กาก้า ซึ่ง เพลง Born This Way ของเธอและมิวสิกวิดีโอของเธอ มาแรงแซงอันดับ1ไปได้ แต่ทางต้นสังกัดเองก็พยายามให้สุดความสามารถ เพื่อให้ไม่ทำให้แฟนๆเพลงของเธอผิดหวัง
ต่อมาได้เปิดเอ็มวี ทิลเดอะเวิลด์เอนด์ส ขึ้นมาในวันที่ 6 เมษายน เวลา 15.00(ในไทย)

**รายชื่อเพลง**
; Digital download
# "Till the World Ends" - 3:58
*; Digital download - remixes
# "Till the World Ends" - 3:58
# "Till the World Ends" (Bloody Beatroots Extended Remix) - 4:06
# "Till the World Ends" (White Sea Extended Club Remix) - 4:50
# "Till the World Ends" (Kik Klap Radio Remix) - 3:41
# "Till the World Ends" (Alex Suarez Radio Remix) - 3:56
# "Till the World Ends" (Friscia and Lamboy Club Remix) - 9:57
# "Till the World Ends" (Varsity Team Radio Remix) - 4:15
# "Till the World Ends" (Karmatronic Extended Club Remix) - 6:47
*; German CD single
# "Till the World Ends" - 3:57
# "Till the World Ends" (Instrumental) - 3:57

**ชาร์ต**

**อ้างอิง**

**แหล่งข้อมูลอื่น**
  Britney Spears — Jive Records
หมวดหมู่:เพลงของบริตนีย์ สเปียส์
หมวดหมู่:ซิงเกิลในปี พ.ศ. 2554
พระที่นั่งมูลสถานบรมอาสน์

พระที่นั่งมูลสถานบรมอาสน์ เป็นพระที่นั่งตึก 2 ชั้นศิลปกรรมแบบยุโรปโดยพระที่นั่งองค์นี้สร้างเชื่อมต่อกับพระที่นั่งจักรีมหาปราสาททางด้านทิศตะวันออก โดยมีชื่อเรียกว่าห้องโต๊ะ ใช้สำหรับประกอบพระราชพิธีสำคัญ ๆ ต่าง ๆ และใช้สำหรับพระราชทานเลี้ยงรับรอง

**ประวัติ**
พระที่นั่งองค์นี้อยู่ต่อกับท้องพระโรงกลางของหมู่พระที่นั่งจักรีมหาปราสาททางทิศตะวันออกพระที่นั่งองค์นี้มีความหมายว่า “ เป็นที่ประทับเมื่อขึ้นครองราชย์ “พระที่นั่งองค์นี้ใช้เป็นห้องสำหรับพระราชทานเลี้ยงในงานต่างๆจึงเรียกว่า“ห้องโต๊ะ“เพดานห้องทำเป็นลายมงคล 8 ประการคือ สังข์ , จักร , ตะบอง , บ่อน้ำ , ลูกโค , กรอบหน้า , ธง และ ขอ ต่อมาพระที่นั่งองค์นี้ชำรุดทรุดโทรมมาก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 จึงโปรดเกล้า ฯ ให้รื้อลงและสร้างพระที่นั่งมูลสถานบรมอาสน์องค์ใหม่ขึ้นแทน แต่ยังจัดเป็นห้องพระราชทานเลี้ยงเช่นเดิม

**อ้างอิง**

**บรรณานุกรม**
 ราชบัณฑิตยสถาน, พจนานุกรมวิสามานยนามไทย : วัด วัง ถนน สะพาน ป้อม- อ้างหนังสือ|ผู้แต่ง=กรมศิลปากร|ชื่อหนังสือ=นำชมกรุงรัตนโกสินทร์|URL= |จังหวัด=กรุงเทพมหานคร|พิมพ์ที่=อมรินทร์การพิมพ์|ปี= พ.ศ. 2525|ISBN= 974-7919-60-5|หน้า= |จำนวนหน้า=332
หมวดหมู่:พระบรมมหาราชวัง
ม
พระที่นั่งดำรงสวัสดิ์อนัญวงศ์

พระที่นั่งดำรงสวัสดิ์อนัญวงศ์ เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์หนึ่งในหมู่พระที่นั่งจักรีมหาปราสาท ปัจจุบันถูกรื้อลงแล้ว

**ประวัติ**
พระที่นั่งองค์นี้อยู่ต่อจากพระที่นั่งสมมติเทวราชอุปบัติ ทางทิศตะวันตกมีการตกแต่งด้วยเครื่องลายคราม มีนามเป็นการภายในว่า “ห้องผักกาด“ บางครั้งใช้เป็นห้องเสวยกาแฟ เมื่อมีงานพระราชทานเลี้ยงใหญ่ ระหว่างพระที่นั่งองค์นี้กับพระที่นั่งราชปรีดีวโรทัยเป็นที่พักของหมอหลวงซึ่งโปรดเกล้าฯ ให้เข้ามาอยู่เมื่อทรงพระประชวร

**ห้องภายในพระที่นั่ง**
ห้องพระราชทานเลี้ยงกาแฟ
*ห้องพระราชทานเลี้ยงใหญ่
*ห้องพักหมอหลวง
หมวดหมู่:พระบรมมหาราชวัง
หมวดหมู่:พระที่นั่งในพระบรมมหาราชวัง
เรือนเจ้าจอมมารดาแส

เรือนเจ้าจอมมารดาแส ตั้งอยู่ในพระราชวังบางปะอิน เป็นเรือนที่พักของเจ้าจอมมารดาแส โรจนดิศ เป็นเจ้าจอมมารดาในพระบาทสมเด็จพระจุลจอมเกล้าเจ้าอยู่หัว ตัวอาคารก่ออิฐถือปูน มี 2 ชั้น ชั้นบนมี 3 ห้องนอน 3 ห้องน้ำ แต่ละห้องมีประตูเข้าด้านหน้า 
เรือนเจ้าจอมมารดาแส ตั้งอยู่ระหว่างพระตำหนักสมเด็จพระปิตุจฉาเจ้าสุขุมาลมารศรี พระอัครราชเทวีและเรือนเจ้าจอมเอี่ยม เอิบ อาบ เอื้อน และเจ้าจอมมารดาอ่อน
หมวดหมู่:พระราชวังบางปะอิน
พระที่นั่งนิพัทธพงศ์ถาวรวิจิตร

พระที่นั่งนิพัทธพงศ์ถาวรวิจิตร เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์หนึ่งในหมู่พระที่นั่งจักรีมหาปราสาท ปัจจุบันถูกรื้อลงแล้ว

**ประวัติ**
พระที่นั่งองค์นี้อยู่ต่อจากพระที่นั่งมูลสถานบรมอาสน์ทางทิศตะวันออก พระที่นั่งองค์นี้เป็นห้องพระภูษา ( เครื่องแต่งตัว ) ของพระมหากษัตริย์ มีเกยสำหรับส่งพระกรพระองค์เจ้านายฝ่ายใน ในพระราชพิธีโสกันต์ 
หมวดหมู่:พระบรมมหาราชวัง
นิพัทธพงศ์ถาวรวิจิตร
หมวดหมู่:พระบรมมหาราชวัง
น
พระที่นั่งอมรพิมานมณี

พระที่นั่งอมรพิมานมณี เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์หนึ่งในหมู่พระที่นั่งจักรีมหาปราสาท ปัจจุบันถูกรื้อลงแล้ว

**ประวัติ**
พระที่นั่งองค์นี้ตั้งอยู่ต่อจากเฉลียงพระที่นั่งบรมราชสถิตยมโหฬารลงมาทางทิศใต้ เป็นพระวิมานสำหรับเข้าที่บรรทมของพระบาทสมเด็จพระจุลจอมเกล้าเจ้าอยู่หัวโดยเฉพาะ เรียกกันเป็นการภายในว่า "ในที่" ด้านหลังพระที่นั่งองค์นี้ติดกับ "สวนสวรรค์"  

**อ้างอิง**

**บรรณานุกรม**
 ราชบัณฑิตยสถาน, พจนานุกรมวิสามานยนามไทย : วัด วัง ถนน สะพาน ป้อม- อ้างหนังสือ|ผู้แต่ง=กรมศิลปากร|ชื่อหนังสือ=นำชมกรุงรัตนโกสินทร์|URL= |จังหวัด=กรุงเทพมหานคร|พิมพ์ที่=อมรินทร์การพิมพ์|ปี= พ.ศ. 2525|ISBN= 974-7919-60-5|หน้า= |จำนวนหน้า=332
อมรพิมานมณี